Illum l-ambaxxaturi għall-UE approvaw proposta tal-Kummissjoni li tipprovdi f'għajnuna f'każ ta' diżastru lill-Portugall, Spanja, l-Italja u l-Awstrija. Il-flus ser jintużaw għat-tiswija ta' ħsara kkawżata minn diżastri naturali kbar li laqtu dawn l-erba' stati membri fl-2019. Minbarra l-kriżi tal-COVID-19, diversi reġjuni madwar l-UE għadhom isofru mill-impatt ekonomiku tad-diżastri naturali li ntlaqtu bihom is-sena li għaddiet. Id-deċiżjoni tal-lum li tipprovdi għajnuna f'każ ta' diżastru hija eżempju konkret ieħor tas-solidarjetà Ewropea fl-azzjoni. Zdravko Maric, Viċi Prim Ministru u Ministru għall-Finanzi L-għajnuna ser titqassam kif ġej: għall-Italja wara l-avvenimenti ta' temp estrem madwar il-pajjiż fil-Ħarifa 2019 għal Spanja wara l-għargħar ta' Settembru 2019 li laqtu r-reġjuni ta' Valenzja, Murcia, Castilla-La Mancha u Andalucía għall-Portugall wara l-Uragan Lorenzo li għadda mill-Azores f'Ottubru 2019 għall-Awstrija wara l-għargħar gravi li affettwa r-reġjuni ta' Carinthia u t-Tirol tal-Lvant f'Novembru 2019 Il-flus ser jiġu mgħoddija permezz tal- fond ta' solidarjetà tal-UE , li jipprovdi għotjiet lill-istati membri tal-UE u lill-pajjiżi kandidati milquta minn diżastri naturali kbar. B'mod parallel, l-ambaxxaturi għall-UE approvaw ukoll l- abbozz ta' baġit emendatorju Nru 4 biex jiddaħħlu l-approprjazzjonijiet meħtieġa fil-baġit tal-UE għall-2020, kemm f'impenji kif ukoll f'pagamenti. L-għajnuna finanzjarja ser titħallas ladarba ż-żewġ proposti jkunu ġew adottati mill-Parlament Ewropew u mill-Kunsill. Proposta għal deċiżjoni tal-Parlament u tal-Kunsill dwar il-mobilizzazzjoni tal-Fond ta' Solidarjetà tal-UE, 30 ta' April 2020 Abbozz ta' baġit emendatorju Nru 4/2020, 30 ta' April 2020 Baġit annwali tal-UE (informazzjoni ġenerali)